loan interest
తగ్గుతున్న రుణపరపతి వడ్డీరేట్లు
ముంబై, జనవరి 2: వివిధ రుణాలకు వర్తింపచేసే వ్యయ ఆధారిత వడ్డీరేటు(ఎంసిఎల్‌ఆర్‌)ను 0.9శాతం అంటే 90 బేసిస్‌ పాయిం ట్లు తగ్గిస్తున్నట్లు ప్రభుత్వరంగ బ్యాంకింగ్‌ దిగ్గజం భారతీయ స్టేట్‌బ్యాంకు ప్రకటించడంతో 30రోజులు, మూడునెలలు, ఆరు నెలలు కాలపరిమితికల రుణాలపై వడ్డీరేట్లలో 0.9శాతం కోత పెట్టింది. ఈ ఏడాది కాలవ్యవధి రుణాలపై వడ్డీరేటును 8.90 శాతంనుంచి 8శాతానికి తగ్గించింది. రెండేళ్ల కాలవ్యవధి రుణాల పై 8.10శాతం మూడేళ్ల కాలవ్యవధి రుణాలపై 8.15శాతం వడ్డీ రేటు వసూలుచేస్తున్నట్లు వివరించింది. ఆదివారంనుంచే కొత్త రేట్లను అమలులోనికి తెచ్చింది. భారతీయ స్టేట్‌బ్యాంకు మార్గం లోనే ప్రభుత్వరంగంలోని పంజాబ్‌నేషనల్‌ బ్యాంకు కూడా వ్యయాధారిత వడ్డీరేటును 70బేసిస్‌ పాయింట్లు తగ్గించింది. ఇకపై ఏడాదికాలవ్యవధి ఉన్న రుణాలపై 8.45శాతం, మూడేళ్ల కాలవ్యవధి రుణాలపై 8.60శాతం, ఐదేళ్ల రుణాలపై 8.75 శాతం చొప్పున వడ్డీరేట్లను అమలుచేస్తున్నట్లు వివరించింది. ఆది వారం నుంచి కొత్తరేట్లు అమలులోకి రానున్నట్లు పిఎన్‌బి వెల్లడిం చింది. ఇదేవిధంగా యూనియన్‌ బ్యాంక్‌ ఆఫ్‌ ఇండియాకూడా వడ్డీరేటును 65-90బేసిస్‌ పాయింట్లు తగ్గించింది. ఏడాది రుణా లపై 8.65శాతం అమలుచేస్తామని రేట్లను ఆదివారం నుంచే అమలుచేస్తున్నట్లు వెల్లడించింది.
ఇప్పటికే ఐడిబిఐ బ్యాంకురుణ వడ్డీరేట్లను తగ్గిస్తున్నట్లుప్రకటించిన సంగతి తెలిసిందే. ఏడాది కాలపరిమితి గృహరుణాలకు తాజాగా 8 శాతం వ్యయ ఆధారిత వడ్డీరేటను ఎస్‌బిఐ ప్రకటించింది. రూ.30లక్షల వరకూ గృహరుణంపై తొలిరెండేళ్లు 8.55 శాతం వడ్డీవసూలుచేస్తారు. ఆ తర్వాత చలన వడ్డీరేట్లు వర్తిస్తాయి. మహిళలకు వడ్డీరేటు 8.50 శాతం మాత్రమే ఏడాదికాలావధి మించిన ఎంసిఎల్‌ఆర్‌ పై, రూ.785 లక్షల వరకూ చలనవడ్డీ ప్రాతిపదికన 8.65తం వడ్డీరేటును అమలుచేస్తామని ప్రకటించిం ది. మహిళలకు 8.6శాతం వసూలుచేస్తామని ఎస్‌బిఐ వివరించింది. 75 లక్షలకుమించిన రుణాలకు మహిళ లకు 8.65శాతం, ఇతరులకు 8.70శాతం, వడ్డీ వసూలు చేస్తారు. దీనితో 20-25 ఏళ్ల కాలపరిమితితో 50 లక్షల గృహరుణాలు తీసుకున్న వ్యక్తులు అత్యధి కంగా లబ్ధిపొందేందుకు వీలుచిక్కింది. వడ్డీరేట్లకు అను గుణంగా వాయిదా మొత్తాలు తగ్గించకుండా చెల్లిస్తే 25,20ఏళ్ల కాలపరిమితిరుణాల వాయిదాలు భారీగా తగ్గుతాయి. నిపుణుల అంచనాలప్రకారం 50 నుంచి 30 వాయిదాలమేర తగ్గుతుందని అంచనా.
అయితే బేస్‌రేట్‌ ఆధారంగా చాలా బ్యాంకులు 2016 ఏప్రిల్‌ వరకూ గృహరుణాలు మంజూరుకు చేస్తూ వచ్చాయి. బేస్‌నేటు ఆధారంగానే కొనసాగుతాయని బ్యాంకర్లు కొందరు చెపుతున్నారు. ఇక ద్రవ్యవిధాన సమీక్షల్లో భాగంగా 2015 జనవరి నుంచి రిజర్వుబ్యాంకు పలు విడత లుగా మొత్తం 175 బేసిస్‌ పాయింట్లమేర అంటే 1.75శాతం మేర రుణరేట్లను తగ్గించింది. వీటికి అనుగుణంగా బ్యాంకులు స్పందించాల్సి ఉందంటూ ఆర్‌బిఐ మాజీ గవర్నర్‌ రాజన్‌ పలు మార్లు బ్యాంకులను హెచ్చరించారు కూడా. ఇటు ప్రభుత్వం కూడా చౌకరుణవడ్డీరేట్లు ప్రజలకు అందుబాటులోనికి తెచ్చేం దుకు ఒత్తిడిచేస్తూ వస్తోంది. ప్రధానిమోడీ 2-016 నవంబరు 8న పెద్ద నోట్లను రద్దు చేయడంతో ఉన్నపళాన బ్యాంకులకు భారీ స్థాయిలో డిపాజిట్లు వచ్చిపడ్డాయి. ఈ అంశాల నేప థ్యంలో 2015 జనవరి మొదలు ఇప్పటివరకూ రెండుశాతం వరకూ వడ్డీరేట్లలో కోత అమలుచేసినట్లు ఎస్‌బిఐ వాదిస్తోంది. మొత్తంమీద ఆర్‌బిఐసమీక్షలు, పెద్దనోట్ల రద్దుకారణంగా బ్యాం కులకు ఇబ్బడిముబ్బడిగా డిపాజిట్లు వచ్చిపడటంతో వడ్డీరేట్లను తగ్గిస్తూరుణాలు తీసుకోమంటూఖాతాదారులను ఊరిస్తున్నాయి.